詩（幷序） 一○○
作者：王梵志
朝代：唐

paragraphs: 鴻鵠盡（項校「晝」）飛颺，蝙蝠夜陵（項校「紛」）泊。
幽顯雖不同，志性不相博（張改作「搏」，袁謂不誤）。
他家求官官（張改作「宦」），我專慕客作。
齋得貳斗米，鐺前交摎脚。
脫帽安懷中，坐兒膝頭著。
不羨榮華好，不羞貧賤惡。
隨緣適世間，自得恣情樂。
無事強人選，散官先即著。
年年愁上番，獼猴帶[斧]（父）鑿。